Iljušin Il-14

Il-14 (, pagal NATO klasifikaciją – Crate) – XX a. penktojo dešimtmečio pabaigoje SSRS sukurtas trumpų ir vidutinių nuotolių keleivinis lėktuvas, varomas dviem stūmokliniais varikliais, žemasparnis monoplanas su nedidelio atvirkščio strėliškumo sparnais; paskutinis sovietinis keleivinis lėktuvas su stūmokliniais varikliais. Sukurtas pakeisti pasenusius Li-2 ir Il-12. Septintame-aštuntame XX a. dešimtmetyje šį orlaivį pakeitė turbosraigtiniais varikliais varomi An-24/26 ir reaktyviniai Jak-40.

Orlaivis buvo pradėtas kurti 1946 m., kaip tolimesnė, talpesnė Il-12 evoliucija, galinti užtikrinti saugų skrydį ir kilimą neveikiant vienam varikliui. Orlaivis gavo naujus sparnus, kitokią uodegą, ilgesnį fiuzeliažą. Greitis padidėjo apie 30 km/h. Eksploatacijos metu Il-14 užsirekomendavo kaip patikimas, saugus, ekonomiškas, paprastas valdyti ir aptarnauti, galintis tūpti ir kilti nedideliuose, gruntiniuose kilimo ir tūpimo takuose lėktuvas.

Bazinio modelio pagrindu buvo sukurta įvairių civilinių ir karinių modifikacijų: padidinto komforto (Il-14S, Il-14PS, Il-14SI, Il-14SO), krovininis (iki 3500 kg) Il-14G, transportinis (Il-14Т), transportinis desanto (Il-14-ZOD), aerofotografijos (Il-14FK ir Il-14FM).

 Gamyba 
Lėktuvo serijinę gamybą leidžiantis SSRS Ministrų tarybos sprendimas (Nr. 947–407сс) buvo priimtas 1953 m. balandžio 1 d.Таликов Н. Д. Три четверти века «ильюшинского» неба… – М.: Вестник Воздушного Флота, 2008. – С. 140 Gamyba Taškente buvo pradėta tų pačių metų rudenį.Таликов Н. Д. Три четверти века «ильюшинского» неба… – М.: Вестник Воздушного Флота, 2008. – С. 136 1954 m. techninė dokumentacija buvo perduota Čekoslovakijai, kiek vėliau – VDR.Таликов Н. Д. Три четверти века «ильюшинского» неба… – М.: Вестник Воздушного Флота, 2008. – С. 145
miniatiūra|Lenkijos KOP Il-14
Viso buvo pagaminti 1348 vnt. visų modifikacijų Il-14. Orlaiviai gaminti 1954–1958 m. SSRS aviacijos ganyklose Taškente (gamykla Nr. 84), Maskvoje (Gamykla Nr. 240), taip pat Čekoslovakijos įmonėje „Avia“ (pavadinimas Avia-14) ir Rytų Vokietijos įmonėje „Elbe Flugzeugwerke“ (Drezdenas). Licencinę Il-14 kopiją buvo ketinama pradėti gaminti ir Kinijoje, pavadinimu Harbin Y-6, tačiau šie planai nebuvo įgyvendinti, dėl pradėtos modernesnio orlaivio Harbin Y-7 gamybos.

Viso apie 500 šio modelio orlaivių buvo eksportuoti į užsienį.

Eksploatacijos metu buvo didinamas lėktuvo resursas: 1957 m. jis sudarė 3 000 skrydžio valandų, 1961 m. jis buvo padidintas iki 5 000 val., 1962 m. – iki 10 000 val., 1963 m. – iki 15 000 val., 1966 m. – iki 25000 val., 1969 m. – iki 30 000 val., 1972 m. – iki 35 000 val.

Gamybos statistika:
+Il-14 modifikacijų gamybaIl-14Il-14P1l-14TIl-14FKViso1954 m1955 m1956 m1956 m1957 m1958 m1956 m1957 m1958 m1957 m1958 mGamykla Nr. 84 (Taškentas)285211511711026291065Gamykla Nr. 240 (Maskva)24911422320563256Avia203Elbe Flugzeugwerke80

 Eksploatacija 
miniatiūra|1958 m. SSRS pašto ženklas, kuriame vaizduojamas Il-14
Pirmas Il-14 skrydis įvyko 1950 m. liepos 13 d. 1952 m. prasidėjo lėktuvo bandymai įvairiomis meteorologinėmis sąlygomis. Reguliariai keleivius skraidinti šiuo lėktuvu pradėta 1954 m. lapkričio 30 d. Iki 1960-ųjų Il-14 buvo pagrindiniu Aeroflot lėktuvu magistraliniuose vidaus ir tarptautiniuose maršrutuose. Pradėjus naudoti dujų turbininiais varikliais varomus An-24 bei reaktyvinius Jak-40, Il-14 plačiai naudotas SSRS vidinėse linijose, ypač Tolimojoje šiaurėje, Sibire. Keleivinius Il-14 naudojo Bulgarija, Čekoslovakija, Kuba, VDR, Jugoslavija, Lenkija, Vengrija, Mongolija, Šiaurės Korėja, Jemenas; karinius – Albanija, Alžyras, Afganistanas, VDR, Egiptas, Indija, Irakas, Kinija, Šiaurės Korėja, Kuba, Lenkija, Sirija, Čekoslovakija ir Bulgarija.

Lėktuvas baigtas eksploatuoti 2005 m.

2020 m. duomenimis, pasaulyje buvo likę trys skrydžiams tinkami visų modifikacijų Il-14.«Советский Союз» в опасности – одним летающим Ил-14 может стать меньше. Первый полёт Ил-14 «Пингвин».

 Lėktuvo techniniai duomenys 
 Ilgis: 21,31 m
 Sparnų mojis: 31,7 m
 Sparnų plotas: 99,7 m²
 Sparnų aerodinaminis profilis: TsAGI SR-5Lednicer, David. „The Incomplete Guide to Airfoil Usage“. m-selig.ae.illinois.edu
 Aukštis (ties uodega): 7,8 m
 Greitis:
 maksimalus: 430 km/h
 kreiserinis: 345 km/h
 Skrydžio nuotolis: 1250 km

 Skrydžio lubos: 6500 m
 Svoris:
 tuščio lėktuvo: 12700 kg
 maksimalus kilimo: 18500 kg
 Keleivių skaičius: 36
 Ekipažas: 5 žm.
 Jėgainė: du 14 cilindrų oru aušinami žvaigždiniai varikliai Shvetsov ASh-82T, po 1 417 kW (1 900 AG) galios
 Propeleriai: metaliniai, keturmenčiai, pastovaus greičio, Avia AV-50Iljušin Il-14/Avia 14, letadlanaplatne.cz

 Papildoma informacija 
 Il-14 kaip savo asmeninius lėktuvus naudojo Egipto prezidentas Gamalis Abdelis Naseras, Indijos premjeras Džavaharlalas Neru, Jugoslavijos prezidentas J. Tito, Persijos šachas.
 Avarijose sudužo 69 šio modelio lėktuvai, žuvo 420 žmonių.

 Nuorodos 
 Apie Il-14 
 Il-14 nuotraukos
 Il-14 (video)

 Išnašos 

Kategorija:Iljušin oro laineriai
Kategorija:Žemasparniai
Kategorija:Monoplanai
Kategorija:Siaurafiuzeliažiai lėktuvai